એનજીઓ કોમન કોઝે સુપ્રિમ કોર્ટમાં અરજી દાખલ કરીને કહ્યુ હતુ કે, બંધારણની કલમ 21 હેઠળ જે રીતે નાગરિકને જીવવા માટેનો અધિકાર છે તેવી જ રીતે તેને મરવાનો પણ અધિકાર છે. આ મુદ્દે કેન્દ્ર સરકાર તરફથી કહેવામાં આવ્યુ હતુ કે, ઇચ્છામૃત્યુની વસિયત (લિવિંગ વિલ) લખવા માટેની મંજુરી આપી શકાય નહી. એમજીઓ કોઝે આ મુદ્દે 2005માં અરજી દાખલ કરી હતી. કોમન કોઝનાં વકીલ પ્રશાંત ભૂષણે કહ્યુ હતુ કે, ગંભીર બિમારીઓનો સામનો કરી રહેલા લોકેને લિવિંગ વિલ બનાવવા માટેનો અધિકાર હોવો જોઇએ. લિવિંગ વિલનાં માધ્યમથી શખ્સ એ બાબત દર્શાવી શકશે કે જ્યારે તે એવી સ્થિતિમાં પહોચી જાય કે જ્યા તેની જીવવાની આશા ન રહે ત્યારે તેને બળજબરીપૂર્વક લાઇફ સપોર્ટ સિસ્ટમ પર રાખવાના બદલે તેને સન્માન સાથે મરવાનો અધિકાર આપવામાં આવે.